[Video] Man plaas emmer water in woestyn: Kyk wat gebeurFoto: ‘n Skermskoot uit die video. John Wells, ŉ man wat tans in die middel van nêrens woon, het ŉ kamera op die bodem van ŉ emmer geplaas en die emmer vol water in ŉ dor omgewing geplaas om te sien wie almal van die water kom drink. Die resultaat is pragtig! Die video is drie dae gelede op YouTube gedeel en is reeds meer as ŉ miljoen keer gekyk. In die video word verskeie diere en insekte afgeneem terwyl hul op soek is na lafenis. Wells, oorspronklik van New York, het die woelige stadslewe verruil vir ŉ “off the grid”-bestaan in ŉ woestyn in Texas in die VSA. Hy handhaaf ŉ ekologie-bewuste leefstyl en het selfs ŉ moderne huis gebou wat van sonkrag gebruik maak. “Almal is lief vir water in die woestyn,” skryf Wells op YouTube.